eo eo eo eo eo pt eo eo it eo eo eo eo eo eo eo eo eo eo eo eo eo eo eo pt eo eo eo eo eo eo eo eo eo eo en en zh en eo yue en eo eo lt eo eo eo eo de es eo eo eo eo eo sv ur eo eo eo eo es eo eo eo eo eo eo eo eo tr fi eo eo it eo eo cs eo eo eo eo eo eo eo eo eo eo nl da ar arz az ru sv bg br ca hbs_lat cy da de el en es et eu fa fi fr fy gd lt he hbs_lat hu hy it id es is it ja jv ka ko de it it lv en mr nl nb nb fi pl pt io ro ru en hbs_lat si en sk sl sq hbs_lat sv hu ta th ceb tr fy fr vi ceb pl fa zh eo eo eo eo eo eo eo eo eo
El Vikipedio, la libera enciklopedio
Sanktulo, laŭ diversaj kulturaj medioj kaj religioj, estas persono kiu meritas respektegon kaj admiron, kaj estas proponata kiel imitenda virta homo. Laŭ la kristanaj eklezioj, temas pri persono kiu dumvive persistis en supera kristana virto (amo al Dio kaj servo al proksiluaro), kaj fine la eklezioj rekonis tia. Sanktulo, el la greka estas άYιoς (agios), la senterulo, ne en la senco de senŝtatano, sed en la senco de evangelie alta spirito, homo ne de tiu ĉi mondo sed de tiu estonta: ĉi tie oni malkovras la stampo de la platona-bizanca spiritualeco. En la latina sanctus (sanktulo), male, estas homo sankciito, ratifito aŭ konfirmito de la leĝo: en tiu etimologia interpeto kuŝas la ideo de kanonizito, publike kaj oficiale rekonito per la leĝo, igita normo de konduto kaj ekzemplo de virto; oni notas ĉi tie la influon de la romia juro. Fine el la hebrea Kadòsh (sanktaĵo) signifas ulo ”peza” ĉar la sanktulo estas personulo “peze konsista”, grava, granda, glora, potenca: ĉi tie vidiĝas la semita stampo kie estas substrekata la grando, grandiozeco kaj forto. Nu tiuj tri vidpunktoj reciproke integriĝas por difini la figuton de la kristana sanktulo kiu en humilaj homaj terminoj devas reprezenti la supernaturan kondiĉon de la Difilo, potenca kaj glora (qadòsh), en kiu antaŭstaris la spirito (a-aghios) kaj agnoskita de la komunumo (sanctus) sanktulo.
Katolikaj sanktuloj[redakti | redakti fonton]
Por la katolika eklezio estas sankta kiu, animita de amo, vivas kaj mortas en la dia graco; en specifa senco estas kiu dum vive distingiĝis en la praktikado de la kristanaj virtoj laŭ senmizura formo aŭ elspezo de la vivo pro sia kredo (martiro). La katolika eklezio proklamas sankta personon nur post la rezulto de ordigita proceduro nomata kanonizo per kiu la eklezio certiĝas ke la homo jam ĝuas je la dia vizio.
Kristanoj katolikaj (romaj kaj anglikanaj) kaj ortodoksaj preĝas al sanktuloj puŝite al tio de la komuneco de la sanktuloj kaj de la origina tradicio; protestantaj, tamen, ne.
La Koncilio de Trento (1545 - 1563), per kiu la katolika Eklezio respondis al la protestanta reformacio, reasertis la pravecon de la kulto al sanktuloj, sed avertis pri la risko de misuzoj, troigoj kaj superstiĉoj, kaj klarigis ke, en la mesoj celebrataj honore al sanktuloj, la ofero ne estas farata al ili, sed nur al Dio, kiu en la sanktuloj montris sian gloron.
Por esti kanonigita kiel sanktulo de Katolika Eklezio, nuntempe, oni devas:
Esti mortinta (min. 50 jarojn post ties morto)
Fari almenaŭ du miraklojn sendubindajn (nur unu, se tiu estas martiro)
Esti dum vivo ortodoksa en dogmo (pia)
Havi post morto tiujn, kiuj pledas por sanktigo.
La tri anĝeloj, kiuj havis nomojn en la Biblio estas ankaŭ nomitaj Sanktuloj, tio estas Sankta Gabrielo, Sankta Rafaelo, kaj Sankta Mikaelo.
Vidu ankaŭ[redakti | redakti fonton]
Katolika kalendaro, Ortodoksa kalendaro
Proverbo[redakti | redakti fonton]
Ekzistas pluraj proverboj pri sanktulo en la Proverbaro Esperanta de L. L. Zamenhof, inter ili[1]:
„ Se Dio ne volas, sanktulo ne helpos. ”
„ Ĉirkaŭ sanktuloj diabloj vagas. ”
„ Neniu sanktulo estas sen makulo. ”
Kategorio Sanktulo en la Vikimedia Komunejo (Multrimedaj datumoj)
Eksteraj ligiloj[redakti | redakti fonton]
W. H. SIMCOCK: ROMKATOLIKISMO: Sanktuloj el Monato (gazeto) (2005/03, p. 24)
Referencoj[redakti | redakti fonton]
Informoj pri la paĝo
Citi ĉi tiun artikolon
Ĉi tiu paĝo estis lastafoje redaktita je 16:47, 24 dec. 2015.
La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj aplikeblas. Vidu la uzkondiĉojn por detaloj.
Regularo pri respekto de la privateco
Vidigo por porteblaj aparatoj